'n Platbedskandeerder lyk heelwat soos die boonste gedeelte van 'n fotostaatmasjien. Onder sie deksel wat die glasplaat beskerm is die skandeermeganisme, wat die voorwerp wat op die glasplaat lê gaan inlees wanneer, dit vanaf die eenkant na die anderkant beweeg. Die sensor het 'n hele ry met ligsensitiewe elemente wat regoor haarks is met die beweegrigting van die skandeermeganisme. 'n ingeboude ligbron (meestal 'n buislig) is ook op die sensor aangebring om genoeg lig te voorsien om die voorwerp lyn vir lyn te kan inlees. Die kleinste eenheid wat die skandeerder kan lees is die maksimum optiese oplossing wat huidiglik sowat 2400 dpi beloop, en amper as 'n standaard aangeneem kan word. Hoêr oplossings is moontlik van sowat 3200 dpi tot 4800 dpi en selfs al 6400 dpi vir die top skandeerders.<BR>